Praktično izobraževanje za program GOSTINSTVO IN TURIZEM

1. Obseg in vsebina: 400 ur  oz. 10 tednov
2. Kje?

· V delovnih organizacijah s katerimi ima šola pogodbo. To so: hoteli, gostinski obrati, zdravilišča, turistične agencije, TIC-i, Turistične kmetije,

· V okviru projektov na Grmu Novo mesto (MIC – medpodjetniški izobraževalni center)

· Če imajo študenti doma turistično kmetijo ali drug gostinski obrat, lahko en del prakse opravljajo doma (potrebna vloga za študijsko komisijo, ki lahko odobri do 100 ur prakse). 
· V tujini v okviru Erasmus programa v 2. letniku  (minimalno 2 meseca)

3. Kdaj?     
Od 15. oktobra 2026 dalje to so četrtki in petki, glejte šolski urnik s poimenskim razporedom).

4. Posebnosti, priložnosti:
· Diplomska naloga 

· Izredni študenti

5. Kako do kreditov?

· Potrjene ure v indeksu prakse.
· Projektna naloga
· Poročilo o delu.

· Plan prakse.

6. Pomoč in svetovanje.
Z vsakim študentom se pripravi individualni načrt praktičnega izobraževanja in usposabljanja 

Vse informacije v zvezi s praktičnim izobraževanjem dobite pri organizatorju praktičnega izobraževanja doc. dr. Sebastjanu Repniku, tako, da se najavite na  govorilne ure v prostorih Grma Novo mesto po el .pošti na naslov sebastjan.repnik@grm-nm.si
NAČIN IN OBLIKE IZVAJANJA ŠTUDIJA - praktično izobraževanje
Vsak študent mora opraviti 50 dni (400 ur) obveznega dela prakse (po programu). Program prakse je določen deloma na MIC-u po delovnih opravilih za ostalo obvezno prakso pa se dogovori z drugimi delodajalci v skladu s katalogom znanja oz. obveznimi in izbirnimi moduli, ki jih izvaja šola. 
2. LETNIK PRAKSA
1. del programa obveznega dela praktičnega izobraževanja (v času od oktobra 2026 do 31. 8. 2027) znotraj obveznih modulov (M4) in izbirnih modulov (M7 in odprtega kurikula) skupaj minimalno 170 ur– se opravi obvezno v okviru MIC – a (Medpodjetniškega izobraževalnega centra oz. na Gostišču na TRGU – Hiša kulinarike v Novem mestu ali v kuhinji na Sevnem). 
Praksa se opravi OBVEZNO z naslednjo vsebino:

Organizacija dela na področju strežbe – 85 ur 
Organizacija dela na področju kuhinje - 85 ur 
V INDEKSU PRAKSE se ure evidentirajo pod OBVEZNI  DEL.

2.  Del obveznega dela praktičnega izobraževanja (v času od oktobra 2026 do 31. 8. 2027) znotraj obveznih modulov (M4) in izbirnih modulov (M7, odprtega kurikula) skupaj minimalno 170 ur se lahko opravi na MIC-u šole ali pri drugih delodajalcih s katerimi ima šola sklenjeno pogodbo o praktičnem izobraževanju.

V INDEKSU PRAKSE se ure evidentirajo pod obvezni del. 

3. Praktično izobraževanje je možno opravljati tudi v okviru Erasmus+ programa v obsegu 320 UR  od tega 80 UR OBVEZNO V OKVIRU MICA šole. 
PRAKSA ZA 2. LETNIK TRAJA OD 15. 10. 2026 DO 31. 8. 2027 ob četrtkih in petkih skozi celotno študijsko leto.
Študent izbere eno od naštetih obratov poslovanja v gostinstvu in turizmu, s katerim ima šola sklenjeno pogodbo. 
Da lahko študent pristopi k zagovoru prakse za 2. letnik mora imeti najprej opravljen zagovor prakse za 1. letnik.
3. Obveznosti študenta za uspešno opravljeno praktično izobraževanje

3.1 Podpisane ure o opravljeni praksi v indeksu prakse
Uspešnost in število ur opravljene prakse v indeksu prakse potrdi  mentor v delovni organizaciji, s katero ima VSŠ pogodbo.

Za opravljeno nalogo se šteje, ko študent uspešno opravi predvideno število ur in si pridobi podpis mentorja.
Pri času izvajanja pomeni 1 dan 8 ur. Študent se mora prilagajati naravi dela v organizaciji.
3.2 Dnevnik (poročila o delu), najava praktičnega izobraževanja 
Študentje pri izvajanju praktičnega izobraževanja redno vodijo kratek dnevnik (poročilo o delu za vsak dan posebej, poročilo o delu napišejo tudi če gre za ista opravila, vendar morajo navesti drugačen normativ) in najavo praktičnega izobraževanja. Praksa se ne prizna brez najave, ki jo pošljejo organizatorju prakse na mejl en teden pred začetkom opravljanja prakse. 
Dnevnike praktičnega izobraževanja in indeks prakse oddajo organizatorju praktičnega izobraževanja en teden pred prijavo na zagovor prakse. Datum oddaje projektne naloge je 1. 5. 2027. Obrazec za dnevnik in najave praktičnega izobraževanja dobijo v gradivih na spletni strani Višje strokovne šole.
Študent izdela ob zaključku drugega letnika projektno nalogo, ki jo dogovori na razogovorih za prakso. Predstavitev naloge je možna, ko jo organizator praktičnega izobraževanja pisno potrdi. Študent mora pred predstavitvijo imeti tudi pregledane in potrjena poročila o delu, najave praktičnega izobraževanja in indeks opravljenih ur s strani organizatorja prakse. 

Predstavitve pregledanih in »potrjenih« projektnih nalog bodo v okviru rednih izpitnih rokov. 

Za predstavitev projektne naloge oz. zagovor prakse za 2. letnik se je potrebno prijaviti na enak način kot na izpit 5 dni prej in odjaviti 3 dni prej.

Vsa ostala vprašanja in nejasnosti pa  se rešujejo na govorilnih urah pri organizatorju prakse. 

4. Program  praktičnega izobraževanja glede na lokacijo  in čas izvajanja

Praktično izobraževanje se lahko izvaja samo na v delovnih organizacijah, ki so na seznamu in ima Višja strokovna šola z njimi sklenjeno pogodbo oziroma na posestvu šole (MIC). Seznam delovnih organizacij dobijo študenti na spletnih straneh Višje strokovne šole. Študenti  se za delovna opravila v delovni organizaciji dogovarjajo sami in sicer s kontaktno osebo, ki je napisana na seznamu delovnih organizacij, kjer lahko opravljajo prakso.

Študenti 2. letnika pa se lahko prijavijo tudi za opravljanje prakse v okviru Erasmus programa. Če so izbrani, imajo možnost opravljanja prakse v tujini (EU) v skladu s pravili Erasmus+ programa. Opravljanje prakse v tujini traja od 2  - 12 mesecev.
Študentje  redno pripravljajo najave dela vsaj za en teden vnaprej (na katerih delovnih organizacijah  bodo opravljali posamezne delovne naloge v prihodnjem tednu). Najave dela morajo biti napisane po vzorcu  obrazca, ki ga  študentje dobijo v  gradivih spletne strani Višje strokovne šole. Oddati ga morajo po elektronski pošti (na el. naslov organizatorja prakse) organizatorju prakse predvidoma do petka za naslednji teden. Najave dela lahko študentje pripravijo tudi za daljše obdobje. Študentje pripravijo najave dela na osnovi dogovorov, ki so jih opravili s posameznimi  mentorji oziroma nosilci delovnih opravil v delovnih organizacijah. Študentu se prizna skupno max. 160 ur prakse (od 800 ur za 1. in 2. letnik), za katero ni oddal najave dela. Najave je potrebno oddajati ne glede na način izvajanja prakse.   
Študentje ki delajo doma (turizem na kmetiji ali gostinski obrat), imajo možnost, da lahko nekatere delovne naloge pri praktičnem izobraževanju opravijo doma. V ta namen morajo oddati vlogo na obrazcu, ki ga dobijo v gradivih na spletnih straneh Višje strokovne šole najkasneje do 15. maja za tekoče leto. Na tej osnovi mu Višja strokovna šola določi, katere delovne naloge v okviru praktičnega izobraževanja lahko opravlja doma. 

Študentje  lahko opravijo posamezne delovne obveznosti tudi izven uradnega termina za praktično izobraževanje. 

5. Varstvo pri delu in poslovna tajnost

Študent mora varovati poslovno tajnost izvajalca praktičnega izobraževanja (delovne organizacije), upoštevati predpise o varstvu pri delu ter uporabljati predpisana zaščitna sredstva. O vsem tem ga seznani (in mu po potrebi zagotovi) izvajalec praktičnega izobraževanja –delovna organizacija.

Delovna obveznost študenta na praktičnem usposabljanju ne sme presegati 40 ur tedensko.

8. Ocenjevanje znanja in usposobljenosti 

Ocena je sestavljena iz: pravilno pripravljenega poročilo o delu (10 % končne ocene), najave praktičnega izobraževanja (10 % končne ocene),  ocena delodajalca (50 % končne ocene) in izpolnjenega indeksa prakse ter uspešno pripravljena in predstavljena projektna naloga (30 % končne ocene).
Študent dobi pozitivno oceno pri praktičnem izobraževanju, če je pozitivno ocenjen iz  projektne naloge, poročil o delu, najave praktičnega izobraževanja, ocena delodajalca ter ima s strani mentorjev in organizatorja prakse potrjen  indeks z opravljenimi urami prakse (400 ur za drugi letnik).
OPOZORILO: Najave dela, poročila o delu, pogodbo o praktičnem izobraževanju (drugi delodajalci), projektno nalogo (oddati v e- obliki do 01. 05. 2027) je potrebno dostaviti organizatorju prakse v e-verziji en teden pred zagovorom prakse. Indeks prakse je potrebno dostaviti fizično ali scan po mejlu. Kasneje oddana dokumentacija se upošteva za naslednji razpisan izpitni rok zagovora prakse.

ZAGOVOR PRAKSE POTEKA V ŠOLSKI STREŽNI UNIFORMI!

